ב-9 באוקטובר 1945 נע בחשאי כוח מן הגדוד הראשון של הפלמ"ח, שקבל הוראה מהמוסד לעליה ב', דווידקה נמרי ושאול אביגור בהוראת דוד בן-גוריון. כל נתיב הבריחה ותנועת הכוחות תוכנן על ידי דווידקה ששהה בבית אורן יומיים קודם למבצע. עליו פיקד המג"ד, נחום שריג, מבית אורן למחנה עתלית. הכוח פרץ למחנה בפעולה משולבת משלושה כיוונים, כאשר על הכוחות הפורצים פיקדו וסגן מפקד הגדוד, יצחק רבין ומיכה פרי מדריך קרב מגע, ושיחרר 208 האסירים. בזמן שקבוצה אחרת של פלמ"חאים שמרו על בסיסי הצבא הבריטי הצמודים, נלקחו האסירים ברכב וברגל ובמהלך הלילה חצו את הכרמל, במעלה נחל אורן, דרך עספיא, נחל מעפילים והגיעו עם שחר ליגור. התכוונו לפזרם בין יישובי הסביבה אלא שבואה של המשטרה הבריטית עיכב את הפיזור. בניגוד לטענה הרווחת, הרי שביגור לא השיבו המעפילים או הישראלים, לשאלות הבריטים במשפט "יהודי מארץ ישראל" (השיטה בה השתמשו על חוף ניצנים בעת הורדת המעפילים מספינת שבתאי לוזינסקי). הקיבוץ נחסם מכל עבריו על ידי מכונות חקלאיות, כאלף מתושבי חיפה והיישובים הסמוכים מלאו את הקיבוץ, והבריטים ויתרו ולא נכנסו אליו ולא נוצר כל מגע בינם לבין המעפילים או אנשי הישוב. המעפילים הוסתרו בבתי החברים ביגור, ואחר כך פוזרו ברחבי הארץ.
על המבצע הזה ושיתוף הפעולה של קיבוץ יגור כתב יורם טהרלב את שירו "צל ומי באר", שאותו ביצעו הדודאים והפרברים. שמו של אחד הנחלים היורדים מהכרמל ליגור הוחלף לנחל מעפילים על שם מבצע זה על פי החלטת ועדת השמות הממשלתית.
סטפן לאנגטון
מר סבא
סומה
מעלה - בית הספר לקולנוע ולטלוויזיה
מעלה - הוא בית ספר לקולנוע, הממוקם במרכז העיר ירושלים. הוא הוקם בשנת 1989, ומאז מכשיר יוצרי קולנוע, במאים ותסריטאים לתעשיית הקולנוע והטלוויזיה. כיום הוא בית הספר לקולנוע היחיד בישראל שסרטיו הגיעו לגמר תחרות פרס BAFTA הבריטי לקולנוע - והוא אף זכה בפרס הראשון. מעלה בית הספר שוכן במבנה אבן בן 100 שנה המיועד לשימור ברחוב שבטי ישראל בשכונת מוסררה.
מנהלת בית הספר, מאז 2001, היא נטע אריאל. המנהל האקדמי הוא הבמאי והתסריטאי עמרי לוי.
היסטוריה.
בית הספר הירושלמי הוקם על ידי עמותת מעלה, במטרה לתת מקום על המסך לקולות נוספים בחברה הישראלית, מתוך צורך שהתעורר בקרב הציבור הדתי לאומי לעסוק במקצועות התקשורת והקולנוע. בשנת 1995 עבר בית ספר מעלה לבניין אייקוני בגבול שכונת מוסררה, בבניין זה שכן גם משרדו הראשון של דוד בן-גוריון.
הכשרה קולנועית.
מדי שנה מופקים בו סרטי גמר קצרים אשר משתתפים בעשרות פסטיבלי קולנוע בכל רחבי העולם. בוגריו יצרו את הסדרות המצליחות: אסירות, שבאבניקים (סדרת טלוויזיה), שטיסל, סרוגים (סדרת טלוויזיה), ועוד. 2 מבוגרות בית הספר הקימו את פסטיבל סרטי הנשים ירושלים אשר מתקיים מדי שנה בסינמטק ירושלים.
מאז הקמתו לומדים בו דתיים וחילוניים יחדיו, והופקו בו מאות סרטים עלילתיים ודוקומנטריים, אשר עוסקים לרוב בנושאים הקשורים לעולם האקטואליה היהודי והישראלי, לעיתים קרובות תוך נגיעה בנושאים ביקורתיים ושנויים במחלוקת. הדיון בנושאים רגישים בסרטי בית הספר הוביל לא פעם לסערות ודיונים פנימיים. כך למשל בעקבות הסרט העלילתי "ואהבת" של חיים אלבום, אשר מציג את סוגיית ההומוסקסואלים הדתיים בישראל.
במהלך מגפת הקורונה וסגירת שערי השמיים, יזם בית ספר מעלה סדרת מפגשי זום חודשית עם בכירי תעשיית הקולנוע הפתוחה לקהל הרחב. בסדרה השתתפו עד כה: דייוויד שור (האוס), איילת זורר, הבמאי הסורי הגולה מנו חליל, רון לשם, דייוויד סאקס (משפחת סימפסון), הווארד גורדון (תיקים באפילה), דייוויד מאמט ועוד.
בשנת 2022 זכה סרט הגמר של מעלה 'ילדה מס' 60427' בבימויה של שולמית ליפשיץ ואוריאל ברקוביץ', במקום הראשון בתחרות פרסי הבאפטא של האקדמיה הבריטית לאומנויות הקולנוע והטלוויזיה, ובכך הפך לבית הספר לקולנוע הישראלי היחיד שהגיע למעמד זה.
בבית הספר 2 מסלולי לימוד:
בנוסף, קיים מסלול מיוחד לנשים חרדיות שנקרא 'מעלה - השלוחה החרדית' - 2 שנות לימוד יום בשבוע, הלימודים, לנשים בלבד, כוללים את מקצועות היסוד של הקולנוע והכשרה מעשית, כולל הכשרה מקצועית ביצירת תוכן וידאו תדמיתי ופרסומי.
- בבית הספר מלמדים כ-55 מרצים.
פעילות חברתית.
במעלה קיים מרכז לווידאו-תרפיה אשר פיתח שיטת טיפול המסייעת לקבוצות ייחודיות, כגון: נפגעי הלם וחרדה מפעולות טרור, משפחות שכולות, נוער בסיכון, וחיילים משוחררים הסובלים מפוסט-טראומה. התרפיה משתמשת בקולנוע כדי לחשוף ולהבין תהליכים נפשיים, ומספקת סביבה מוגנת בה יכול חומר מודחק ולא מודע לעלות על פני השטח.
בשנת 2020 התקיימה במרכז קבוצה לאחיות שכולות, ביניהן: מעיין אור שאחותה אלה נהרגה באסון נחל צפית, שיראל שער פישפדר, שאחיה גיל-עד שער נרצח באירוע הטרור רצח שלושת הנערים, ועוד.
בשנת 2021 התקיימה במרכז קבוצה לאלמנות צה"ל ממלחמת יום כיפור, אשר חלקן, לראשונה, נוגעו כך בכאב האישי והחלו לטפל בו.
כמו כן, אולם הקולנוע של מעלה מארח קבוצות תלמידים מהארץ מחו"ל כגון: תגלית, ומסע, הבאים ללמוד על הקונפליקטים של החברה הישראלית דרך חוויה תרבותית של צפייה בסרטים של יוצרים צעירים הפותחים פתח לדיון רב, ומעניקים הצצה לדמויות וקבוצות בחברה אשר לא תמיד מהווים חלק מהמסלול 'התיירותי' הרגיל.
בשנת 2021 התארחה במעלה משלחת פרופסורים מאוניברסיטת ברנדייס שבמסצ'וסטס לצפייה בסרטי מעלה. הביקור היווה הכנה לעבודתם על תוכנית הלימודים שלהם העוסקת במדינת ישראל.
ג'ורג קובאל
פעוט
ג'סיקה אלבה
ג'סיקה מארי אלבה (באנגלית: Jessica Marie Alba; נולדה ב-28 באפריל 1981) היא שחקנית, דוגמנית ואשת עסקים אמריקאית. התפרסמה בגיל 19, כאשר לוהקה לתפקיד הראשי בסדרה "מלאך שחור" מבית FOX; עבורו קיבלה מועמדות לפרס גלובוס הזהב. שיחקה גם בסרטים הוליוודים שוברי קופות, בין היתר בסרטים "עיר החטאים", "ארבעת המופלאים", "", "העין", "פגוש את הפוקרס הקטנים", "יום האהבה", "מצ'טה", "", "משימה סוף" ו"".
אלבה גם מופיעה לעיתים קרובות ברשימת מאה הלוהטות של מגזין "MAXIM" ונבחרה במקום הראשון ברשימת 99 הנשים הנחשקות ביותר לשנת 2006, לפי פורטל האינטרנט AskMen.com. נבחרה על ידי מגזין FHM לאישה הסקסית ביותר בעולם לשנת 2007.
ביוגרפיה.
אלבה נולדה בפומונה, קליפורניה שבארצות הברית, למשפחה קתולית. אביה ממוצא מקסיקני, אך לו גם שורשים יהודים-ספרדיים. אימה היא ממוצא דני, ולשי, גרמני, אנגלי וצרפתי. סבה היה מפקד בחיל הנחתים האמריקאי במשך 30 שנה, ששירת בחזית הפסיפית ובמלחמת העולם השנייה ולאחר מכן בלהקת חיל הנחתים האמריקאית. ג'סיקה גדלה במשפחת חיל האוויר האמריקאי יחד עם אחיה ג'ושוע (שהופיע איתה בפרק סיום עונה ראשונה של "מלאך שחור"), וסביה עד להגיעה לגיל 17. קריירת הצבא של האב אילצה את המשפחה לעבור לבילוקסי, מיסיסיפי ודל ריו, טקסס לפני שהשתקעו שוב בקליפורניה.
במהלך ילדותה ונעוריה סבלה אלבה ממספר מחלות כמו מחלת הריאות אטלקטזיס, דלקת ריאות בתכיפות גבוהה, תוספתן קרוע, וכן ציסטה ב. הדבר בודד אותה משאר התלמידים בבית הספר, משום שלדבריה, היא הייתה רוב הזמן בבית החולים כך שאף אחד לא הכיר אותה מספיק בשביל להתיידד עימה. אלבה גם אישרה שהיא סבלה בילדותה מטורדנות כפייתית.
אלבה החלה להתעניין במשחק מגיל חמש. בגיל 12, היא החלה לקחת שיעורי משחק וכמה חודשים לאחר מכן, היא כבר הוחתמה על ידי סוכן. היא סיימה את התיכון בגיל 16 ועברה ללימודי משחק בתיאטרון.
קריירה.
תפקידה הראשון של אלבה היה בסרט "מחנה שום מקום" שיצא ב-1994.
אלבה השתתפה בסדרות הילדים "פליפר", בשלושה פרקים בקומדיה "עולמה הסודי של אלכס מאק", כמו גם השתתפות בסדרות כמו בוורלי הילס 90210, דרמת הפשע ברוקלין דרום, וכן .
אלבה זכתה להכרה בהוליווד לאחר שבשנת 1999 השתתפה בסרטים אף פעם לא התנשקה לצד דרו ברימור, ובקומדיית האימה יד רצחנית לאחר שגילמה תפקיד ראשי. את פריצת הדרך היא השיגה לאחר שג'יימס קמרון בחר בה מתוך 1,200 מועמדות לגלם את דמותה של מקס בסדרת המדע בדיוני מלאך שחור, שרצה למשך שתי עונות והסתיימה בשנת 2002.
מאז, אלבה השתתפה בסרטים "שחקי אותה מותק" כרקדנית-כוריאוגרפית, בעיר החטאים כרקדנית האקזוטית ננסי קלאהן, בסרט ארבעת המופלאים והמשכו מבית מארוול קומיקס כסוזן סטורם, האישה הבלתי נראית. כמו כן הופיעה ב"סודות הים הכחול" לצד פול ווקר וכן בסרט בין הסדינים של צ'אק לצד השחקן דיין קוק.
בשנת 2006, ג'סיקה אלבה הנחתה את טקס פרסי ה-MTV, שבו גם השתתפה במערכונים על הסרטים קינג קונג, משימה בלתי אפשרית 3, וצופן דה וינצ'י.
ב-2008, הופיעה אלבה במותחן האימה "העין", בנוסף להשתתפות בסרטים "פיגשו את ביל" ו-"לאב גורו", לצד מייק מאיירס. היא חתומה על השתתפות בסרט ההמשך ל"עיר החטאים", שיצא ב-2014.
בשנת 2010 השתתפה בקומדיה הרומנטית "יום האהבה" לצד אשטון קוצ'ר ועוד רבים אחרים.
אלבה היא זוכת שני פרסים בעקבות משחקה במלאך שחור: פרס השחקנית הטובה ביותר בטקס פרסי הסאטורן, וכן בקטגוריית פריצת דרך בפרסי מגזין "TV Guide".
כמו כן, השתתפה אלבה בסרט , כאם חורגת לתאומים (רואן בלנצ'ארד ומיסון קוק) כשהיא מגלה להם שהיא מרגלת, הם יוצאים יחדיו למשימה להצלת הזמן שבעולם.
בשנת 2013 שיחקה בסרט הקומי "ילדים בוגרים של גירושין" בתפקיד מישל.
ב-2014 שיחקה ב-2 סרטים; בסרט "" לצד ג'וש ברולין וג'וזף גורדון לוויט ובסרט "סטרץ'". באותה השנה שיחקה במיני-סדרה "אוצרות בבל" לצד ויל פרל, טובי מגווייר, קריסטן ויג ועוד. למיני-סדרה נמנו 6 פרקים ששודרו ברשת IFC אשר נמצאת בבעלות AMC.